Памятаю, што на старонках “Маяка” пачыналі друкавацца таленавітыя паэты і пісьменнікі, якія сталі затым вядомымі па ўсёй Беларусі. Пры раённай газеце дзейнічала літаратурнае аб’яднанне “Пралеска”. У свой час я сустракаўся з паэтам Міхасём Башлаковым, які друкаваўся ў “Маяку”, быў знаёмы з пісьменнікам Іванам Шамякіным, творчасць якога шырока асвятлялася на старонках раёнкі.